Jeg har for 1 måned siden bestilt YouSee Mobil + et ekstra SIM kort til min tablet.
I første omgang modtog jeg slet ikke mit SIM-Kort så måtte bede om et nyt, og det kunne heldigvis stadig nåes inden mit abonnement skulle starte.

Idag, d. 30/4-2014, skulle mit abonnement så være flyttet fra TELMORE og til YouSee, og mit SIM-Kort skulle starte på min tablet. Og omkring kl. 13:30 dør signalet på min telefon. Jeg skifter SIM-Kort til det nye YouSee kort, men telefonen melder intet signal. Jeg prøver en telefon genstart og nulstilling af netværksindstillinger, men intet hjælper.

Det er så her at jeg vælger at kontakte YouSee på Facebook, da jeg af gode grunde ikke kan ringe til dem. Jeg bliver i første omgang bedt om at skrive til deres e-mail adresse, og det gør jeg så istedet for. Cirka 1 time senere får jeg en mail fra Dan Christensen, hvori han kort spørger om jeg kan oplyse de sidste 4 numre i SIM-Kortet nummeret. Og det så her at det hele går galt.

Jeg hører ikke mere fra Dan, eller nogen andre for den sags skyld.
Jeg skriver så på Facebook igen, og får lang tid efter et svar fra Kasper, som nærmest lyder som et standard svar hvori der står at der på mail henvendelser kan være op til 2 dages svartid. Jeg sidder altså med en telefon OG tablet som ikke har noget signal overhovedet. SIM-Kortet er simpelthen ikke aktivt.

Jeg skriver til Kasper at det ikke kan være rigtigt at jeg skal vente i op til 48 timer på at sådan en henvendelse bliver behandlet. Vi snakker ikke om at jeg nok  lige kan leve med det til weekenden, fordi at det er en bagatel sag som f.eks. at jeg kun har 3G istedet for 4G. Vi snakker altså om at mit produkt, som jeg betaler for, ikke fungerer. OVERHOVEDET!

Det frustrerer mig lidt, og jeg skriver igen at det ikke kan være rigtigt at sager som disse, hvor ens telefon  er død, skal have lov til at hænge i op til 48 timer.. Det er da den værste start på et produkt man overhovedet kan tænke sig, men jo.. Jeg får da bare besked om at hvis jeg vil have hurtigere service, så kan jeg ringe derind.... Så må jeg jo bare låne en telefon!

Undskyld mig men... HVEM er det der driver virksomhed? HVEM er det der er kunden? HVEM er det der betaler for at jeres forretning kan køre rundt..? Og så skal JEG besværliggøre mig med at gå ud på gaden og finde en person der vil låne mig hans/hendes telefon så jeg kan ringe til YouSee kundeservice?

Det kan simpelthen ikke være rigtigt at sager hvor et produkt er fuldkommen nede fra dag 1, hvor I går ind og afbryder mit produkt uden at kunne få det op at køre igen, skal udskydes med en e-mail på 1 linje hvor der spørges efter informationer.

Enhver ved at en telefon idag ikke bare er noget man kan undvære. Og slet ikke hvis man står i den situation hvor man er arbejdsløs og afventer et opkald fra Vikarbureauer.

Jeg synes det er elendig service at man bare bliver spist af med 48 timers mulig ventetid, når det er jer der har et problem. I kan ikke tillade jer bare at spise jeres kunder af med et produkt der ikke fungerer, og så bare sige "Ja.. Det bare ærgeligt du! Hvis du ikke har en telefon, så må du vente! For alle andre kunder skal også have hjælp.. First in, first out!"...

Når en kundeservice medarbejder tager en sag, så følger han den til døren. Og det er ikke imorgen. Det er hurtigst muligt. Og tager det længere tid, så må den kundeservice medarbejder skrive til mig at det kommer til at tage lidt længere tid pga. kompleksitet/travlhed.

YouSee.. Aldrig igen! Og enhver der overvejer at blive kunde hos YouSee; Ja. Deres produkter er gode, men det er kun når de virker. Og virker de ikke, så er du virkelig på spanden!

Hold jer væk.